በእርግጥ የካቲት ላይ የተሳሳትነው እኛ እንጂ Tigrayoline ትክክል ነበር። ምክንያቱም በወቅቱ እኛ እስረኞች ስለተፈቱ ደስታና ፈንጠዚያ ላይ ሳለን የድረገፁ ፀኃፊዎች በኢሉአባቦራ ዞን፥ በኖ በደሌ አከባቢ በሚኖሩ የአማራ ተወላጆች ምን እየተሰራ እንደሆነ ያውቃሉ። ከዚህ በተጨማሪ በቤኒሻንጉል፥ ጋምቤላና የተለያዩ የኦሮሚያ ዞኖች ውስጥ የሚኖሩ የአማራ ተወላጆች በግፍ ተፈናቅለዋል፥ ተገድለዋል። አብዛኞቻችን የካቲት 07/2010 ዓ.ም ስለተፈፀመው ግጭትና ማፈናቀል በትክክል ያወቅነው ከሦስት ወር በኋላ በባህር ዳር እና ወልዲያ አከባቢ አሉ ሲባል ነው። እነዚህን ተፈናቃዮችን በአካልና በስልክ በማነጋገር ያረጋገጥነው ነገር በኦሮሚያ ክልል የአማራ ተወላጆች ላይ የደረሰው ግድያና መፈናቀል ሆን ተብሎ በህወሓት የደህንነት ሰዎችና ተላላኪዎቻቸው አማካኝነት የተፈፀመ መሆኑን ነው።
